Mehmanxana sahibəsi

Mehmanxana sahibəsihttps://kaspi.az/az/serguzestimehmanxana-sahibesihttps://report.az/incesenet-xeberleri/mehmanxana-sahibesi-eseri-63-ilden-sonra-azerbaycanda-sehneye-qoyulacaq/ — rejissorlar Lütfi Məmmədbəyov, Ədalət Ziyadxanov və Tariyel Vəliyev tərəfindən 1978-ci ildə ekranlaşdırılmış iki hissəli televiziya tamaşası. Azərbaycan televiziyasında istehsal edilmişdir. Əsas rolları Zərnigar Ağakişiyeva, Rafael Dadaşov, İlham Namiq Kamal, Hamlet Qurbanov, Sadıq İbrahimov, Sevil Xəlilova və Əsgər Məmmədoğlu ifa edirlər.

 Məzmun 
Film-tamaşada hadisələr Mirondalinanın mehmanxanasında cərəyan edir. Mehmanxana sahibəsi Mirondalina gözəl və ağıllı xanımdır. O bütün müştərilərinə həssaslıq və mehribanlıqla yanaşır. Günlərin birində mehmanxanaya gələn Kavaler Ripovratta öz rəftarı ilə Mirondalinada ikrah hissi oyadır. Mehmanxana sahibəsi Kavalerin eqoizmindən, kobudluğundan möhkəm əsəbləşir və bunun intiqamını almağı düşünür. Beləliklə, Mirondalina əvvəlcə Kavaleri özünə aşiq edir, daha sonra ondan öz intiqamını alır. Sonda isə azad ruhlu, şan-şöhrətə əhəmiyyət verməyən Mirondalina ətrafında ona aşiq olanlardan birini, atasının vəsiyyət etdiyi xidmətçi Fabrisionu seçir.

 Film-tamaşa haqqında 
1978-ci ildə Azərbaycan Televiziyasında komediya janrında iki hissəli televiziya tamaşası ekranlara çıxır. Məşhur italyan dramaturqu Karlo Qoldoninin Azərbaycan teatr səhnəsində və televiziya ekranlarında ilk baxışda rəğbətlə qarşılanan, tamaşaçı sevgisi qazanan əsəri belə adlanır : "Mehmanxana sahibəsi". Mehmanxana sahibəsi televiziya tamaşası maraqlı aktyor ansamblı ilə yadda qalıb. Quruluşçu rejissor Lütfi Məmmədbəyovun uğurlu aktyor seçimi ekran əsərinin tamaşaçılar tərəfindən birmənalı olaraq sevilməsinə səbəb olmuşdur. Azərbaycan televiziyasının birinci nəsil operatorlarından biri,"Mehmanxana sahibəsi" tamaşasının operatoru Fərman Nəbiyevin quruluşunda maraqlı səhnələr tamaşa boyu bir-birini əvəz edir.

 Filmin heyəti 
 Filmin üzərində işləyənlər 
Quruluşçu rejissorlar: Lütfi Məmmədbəyov, Ədalət Ziyadxanov

Televiziya rejissoru: Tariyel Vəliyev

Quruluşçu operator: Fərman Nəbiyev

Quruluşçu rəssam: Rafael Əsədov

Operatorlar: Süleyman Süleymanov, Yusif Yaqubov

Səs rejissorları: Rauf Haşımov, Lazar Çernomordikov

Səs operatoru: Knara Rzayeva

Qrim üzrə rəssam: Aslan Qafarov

Musiqi tərtibatçısı: Kerman Krupkin

Rejissor köməkçisi: Sevil İbrahimova

İşıq ustaları: Bəxtiyar Əliyev, Əzizağa Mövsümov

 Rollarda 
Mirondalina — Zərnigar Ağakişiyeva

Kavaler — Rafael Dadaşov

Markiz — İlham Namiq Kamal

Qraf — Hamlet Qurbanov

Fabrisio — Sadıq İbrahimov

Dianira — Sevil Xəlilova

Nökər — Əsgər Məmmədoğlu

 İstinadlar 

Kateqoriya:1978-ci ilin Azərbaycan filmləri